section_heading: New York Knicks
paragraph_text: Iduće sezone u doigravanju, Ewing je promašio koš za izjednačenje u sedmoj utakmici s Indiana Pacersima te su Knicksi još jednom ispali. U sezoni 1997./98. Ewing je teško ozlijedio zglob što je zamalo rezultiralo krajem karijere. Ewing se vratio baš netom prije doigravanja te je svojim sjajnim sposobnostima odveo Knickse do drugog kruga doigravanja, ali se onda ozljeda pogoršala i Ewing nije mogao nastupiti u seriji s Pacersima što je rezultiralo prolazom Pacersa u finale Istoka. U skraćenoj sezoni 1998./99., Ewing se cijelu sezonu borio s ozljedom Ahilove tetive što se i pokazalo ključnim kada je tetiva pukla u drugoj utakmici finala Istoka. Marcus Camby je zamijenio Ewinga i Knicksi su nekako prošli u NBA finale gdje su ih čekali San Antonio Spursi. Međutim bez Ewinga, Knicksi se nisu mogli nositi s nadmoćnijim Twin Towersima u reketu te su Spursi osvojili svoj prvi NBA naslov.<ref>Tornjevi Spursa osvajaju naslov U posljednjoj sezoni s Knicksima, Ewing je ponovno ostvario finale Istoka preko Raptorsa i Heata, ali su i ovaj puta Pacersi bili bolji, te je krajem sezone Ewing mijenjan.